Morski lav
Morski lavovi su podporodica životinja iz reda zvijeri. Morski lav je životinja izduženog vretenastog tijela koja na glavi ima uočljive mesnate, poput prsta kratke uši. Izdužena njuška nosi duge dlake kao brkove. Prednji su mu udovi pretvoreni u peraje, pet je prstiju spojeno plivaćom opnom i nosi kraće kandže. Zadnje noge imaju duži prvi i peti prst, a treći prst ima jaku kandžu. Stražnje peraje može saviti prema naprijed pa se pomoću njih kreće po suhom. Tijelo mu je pokriveno tamnom, kratkom, masnom i vrlo gustom dlakom. Veći mužjak naraste do tri metra u dužinu i teži oko 250 kilograma. Živi na morskim obalama u većim čoporima, vrlo okretno pliva i roni. Mogu se lahko pripitomiti i naučiti različitim vještinama. Živi uz južne obale Sjeverne Amerike. Ženka okoti do dva mladunca. Nije ugrožena životinja.